

МАЪЛУМОТНОМА
оид ташрифи координатори 
Рӯзҳои 1-2 октябри соли 2026 координатори лоиҳаи «Донишгоҳи инноватсионии кушоди хӯрокворӣ» (OFINU)-и   Барномаи Иттиҳоди Аврупо Erasmus+ Ирина Кулитане ба филиали Донишгоҳи технологии Тоҷикистон дар шаҳри Исфара бо сафари корӣ ташриф овард.
Дар доираи ташрифи мазкур масъалаҳои марбут ба татбиқи лоиҳа баррасӣ карда шуданд.
Сараввал Ирина Кулитане бо донишҷӯён-шунавандагони курсҳои модулҳои лоиҳа сӯҳбат доир намуд. Ирина Кулитане ба донишҷӯён дар бораи форуми байналмилалӣ дар мавзӯи «Шаклҳои инноватсионии таълим барои рушди иқтисодӣ ва рушди сармояи инсонӣ» дар доираи лоиҳаи «Донишгоҳи инноватсионии кушоди хӯрокворӣ» (OFINU) бо дастгирии Барномаи Иттиҳоди Аврупо Erasmus+ дар шаҳри Самарқанди Ҷумҳурии Ӯзбекистон баргузор гардид, маълумот дода қайд намуд, ки донишҷӯёни панҷ донишгоҳ: ду донишгоҳ аз Ҷумҳурии Узбекистон ва се донишгоҳ аз Ҷумҳурии Тоҷикистон корҳои илмии омода намудаи худро дар самти саноати хӯрока  дар намуди постер ба аъзоёни ҳакамон пешкаш намуданд.  
Аъзои ҳакамон бо корҳои илмӣ тадқиқотии донишҷӯён аз наздик ошно гашта ба он баҳогузории одилона намуданд. Дар натиҷа донишҷӯи курси дуюми филиали Донишгоҳи технологии Тоҷикистон дар шаҳри Исфара Абубакрова Мадина ба гирифтани ҷои якум сазовор гардид, ки ин боиси ифтихор мебошад.
Ирина Кулитанел ба ғолиби озмун Диплом ва мукофотро дар ҳузури донишҷӯён супорид.
Баъдан бо директори  филиали Донишгоҳи технологии Тоҷикистон дар шаҳри Исфара н.и.к. Абдуллоев Ҳошимҷон вохӯрда масъалаҳои вобаста ба татбиқи лоиҳа ва густариши ҳамкориҳоро баррасаӣ намуданд.
Сипас бо координаторони лоиҳа аз ФДТТИ масъалаҳои вазъи ҳуҷҷатгузорӣ, ташкили курсҳои нави омӯзишӣ ва таҳияи ҳисоботҳо баррасӣ гардиданд.
Худи ҳамон рӯз ба корхонаи ҶДММ “Меваи тиллоӣ” ташриф оварда шуда масъалаҳои густариши минбаъдаи ҳамкориҳо бо соҳибкорон, инчунин ҳамбастагии илм ва истеҳсолот баррасӣ карда шуданд. Қайд гардид, ки пас аз анҷом ёфтани татбиқи лоиҳа ҳамкориҳои филиали Донишгоҳи технологии Тоҷикистон дар шаҳри Исфара бо намояндагони истеҳсолот ва сектори хусусӣ идома хоҳанд ёфт.
Рӯзи дуюми ташриф, яъне 2-октябри соли 2026 пас аз баррасии масъалаҳои вобаста ба татбиқи лоиҳа, Ирина Кулитане ба мактаби бачагонаи рассомии шаҳри Исфара ташриф оварда бо эҷодиёти насли навраси шаҳри Исфара шиносоӣ пайдо намуд.
Директори мактаби бачагонаи рассомӣ Обидова Саидахон бо омӯзгорон меҳмонро бо маҳсули дасти дастпарварон шинос намуд.
Инчунин дар оянда оид ба намоиш гузоштани эҷодиёти дастпарварони мактаб дар муассисаҳои таълимӣ, марказҳои савдо ва бевосита дар саҳни ФДТТИ сӯҳбат ороста шуд.

